Die wêreld in foto’s – 22 April 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het lande wêreldwyd sosiale distansiëring aangemoedig of algehele landwye afsonderingstydperke ingestel. Daar is egter inwoners op ŉ eiland in die suide van Frankryk wat voel dat geskiedenis herhaal word met dié afsonderingstydperk. Die Frioul-eilandgroep naby Marseille in die suide van Frankryk het deur die eeue as ŉ kwarantynsentrum gedien tydens dodelike epidemies in ŉ poging om die Franse vasteland teen infeksie te beskerm. Te midde van die Covid-19-pandemie is die eiland se paar inwoners, soos voorheen, aan hulle eie genade oorgelaat. Só lyk dié voormalige kwarantyn-eiland tydens die Covid-19 pandemie. Die kus van Marseille in die verte vanuit ŉ verlate wapenstapelbunker in die fort van Ratonneau op die Franse Frioul-eilandgroep. (Foto: Daniel Cole, AP) Patrick Tellier, Frioul se enigste verpleër, wys op ŉ kaart uit die 19de eeu waar die ingang na die destydse kwarantynhawe was. (Foto: Daniel Cole, AP) Donkerwolke pak saam oor die Frioul-eilandgroep wes van Marseille in Frankryk. (Foto: Daniel Cole, AP) Mense sit op Marseille se ou hawe tydens die tyd van afsondering in Frankryk. (Foto: Daniel Cole, AP) ŉ Verlate gebou op Ratonneau, een van die eilande in die Franse Frioul-argipel. (Foto: Daniel Cole, AP)